cyanic-selkie/wikianc huggingface dataset:
Trebišnjica
Regulacija toka
Iako Trebišnjica teče kroz geološki nestabilno područje, a njen se tok prekida (ponornica), Trebišnjica posjeduje veliki hidro potencijal za proizvodnju električne energije. Posljedica toga je njena regulacija koja je počela u bivšoj Jugoslaviji sredinom XX vijeka, a nastavlja se i u XXI vijeku realizacijom projekta Gornji horizonti.
Kenan Hasagić
Kenan Hasagić (rođen 1. februara 1980. godine u Kaknju, Bosna i Hercegovina) je bivšu bosanskohercegovački fudbalski golman i trenutni trener golnana Tuzla Citya. Karijeru je počeo u FK Rudar Kakanj, a završio je igrajući za İstanbul Başakşehir.
Izraelsko-arapski sukob
Nastanak cionističkog pokreta i ideja židovske države
U novembru 1947. Ujedinjeni narodi su Rezolucijom br. 181 odlučili da mandat Velike Britanije u Palestini prestaje u maju 1948. i objavili plan o podjeli Palestine na dvije države, židovsku i arapsku. Prema planu, oba dijela su trebala biti ujedinjena ekonomskom unijom a podjela je predviđala posebni status grada Jerusalema kao područja pod direktnom jurisdikcijom Ujedinjenih naroda. Odluka je donesena uvjerljivom većinom glasova u Glavnoj skupštini, uz istodobnu potporu glasova Sjedinjenih Država i Sovjetskog Saveza. Velika Britanija ostala je suzdržana, a protiv podjele glasale su sve arapske zemlje. Palestinski Židovi prihvatili su plan, dok ga je arapska zajednica odlučno odbacila. Različit stav dviju zajednica prema UN-ovom planu rezultirao je eskalacijom borbi.
Sueski rat
Političke turbulencije u arapskom svijetu pedesetih godina bile su najteže u Jemenu gdje je trajao građanski rat u koji su bile upletene i egipatske trupe, te u Libanonu u kojem su političke napetosti, do kojih je dovela neravnomjerna raspodjela političke moći između etničkih zajednica, eksplodirale 1958. u kratkotrajni građanski rat s tri hiljade poginulih. Tek je američka vojna intervencija, kojom je Washington želio preduhitriti širenje panarabizma na Libanon i silazak prozapadnog kršćanskog predsjednika Chamouna s vlasti, smirila situaciju.
Šestodnevni rat
Sredinom maja 1967. Egipat je počeo koncentrirati svoje vojne snage na Sinajskom poluostrvu uprkos činjenici da su njegove vojne efektive bile bitno ograničene angažmanom u građanskom ratu u Jemenu u kojem je učestvovalo 50 hiljada egipatskih vojnika. Na egipatski zahtjev 18. maja sa Sinaja su povučene snage UN-a, a potkraj maja Egipat je zabranio prolaz izraelskim brodovima kroz Tiranski tjesnac i tako blokirao južnu izraelsku luku Elat u Akapskom zaljevu.
Za razliku od Jerusalema, arapskom stanovništvu u Judeji i Samariji (Zapadnoj obali) i Gazi nije ponuđeno izraelsko državljanstvo, a s obzirom na to da te teritorije nisu bile anektirane. Izraelska vojna okupacija novoosvojenih područja pod Moshe Dayanom na mjestu ministra odbrane pokazala se relativno blagom. Palestinskim Arapima je dopuštena određena razina političkih sloboda i ostavljene su im lokalne institucije vlasti a Izrael nije dirao ni u pravne sisteme koji su do okupacije postojali, jordanski na Zapadnoj obali i egipatski u Gazi. Arapsko stanovništvo se pokazalo izvorom jeftine radne snage za izraelsku privredu pa je počela dnevna migracija Arapa s okupiranih područja u izraelske gradove, koja je potrajala tri decenije.
Terorizam
U junu 1968. godine trojica Palestinaca su otela avion izraelske kompanije El Al na letu iz Rima u Tel Aviv. Iako su se otmice avona događale i ranije, El Alov avion je bio prvi koji je otet u političke svrhe. Zahvaljujući publicitetu koji je otmica priskrbila palestinskoj stvari, došlo je do eksplozije sličnih akcija u čemu su ponovo prednjačili Palestinci. Uslijedile su nove velike palestinske terorističke akcije; u augustu 1970. godine su simultano oteta četiri aviona koja su uništena u jordanskoj pustinji i iniciran je međuarapski rat u Jordanu. U septembru 1972. godine, nekoliko dana nakon početka Olimpijskih igara u Münchenu, osam terorista iz grupe "Crni septembar" upalo je u Olimpijsko selo i uzelo grupu izraelskih sportista za taoce. Zahvaljujući prisutnim TV kamerama iz cijelog svijeta, milioni ljudi su bili u prilici pratiti krvave događaje u Olimpijskom selu kada je nakon traljave akcije njemačke policije poginulo svih devet talaca.
Posebno teške su bile palestinske terorističke akcije s velikim civilnim žrtvama, među kojima je bilo i mnogo djece. Otmica autobusa u mjestu Avivim Moshav 1970. godine, rušenje stambene zgrade u naselju Kyrjat Shmona 1974. godine te škole u kibucu Maalot mjesec dana kasnije, a veliki medijski publicitet dobio je PLO kada je zauzeo brod "Achille Lauro" 1985. godine.
Alain Resnais
1960-e
Nakon ovog dragocjenog perioda pisanja, režiranja i montaže, Resnais je osjetio da je spreman da napravi dugometražni film i režirao je Hiroshima Mon Amour (1959), po scenariju Marguerite Duras. Film je postao najviše hvaljen kao i najkontroverzniji prvijenac još od Građanina Kanea, osvojivši nagrade kritičara u New Yorku i na Filmskom festivalu u Kanu. Složena priča, zapetljani isječci, tihi flešbekovi, te smjele scene seksa, sve je to doprinijelo da se raspravlja o filmu. To je priča o francuskoj glumici, Emmanuelle Riva koja je imala aferu s japanskim arhitektom Eijijem Okadom i prisjeća se svoje ljubavne afere sa njemačkim vojnikom za vrijeme Drugog svjetskog rata.
Nešto manje senzacionalan od njegovog prethodnog filma, Prošle godine u Marienbadu, zasnovan je na avangardnoj priči Alaina Robbe-Grilleta, dobiva nagradu za najbolji film na Venecijanskom festivalu 1961. i potvrđuje Delphine Seyrig kao filmsku zvijezdu u njenom prvom nastupu. Ona se kasnije pojavila u Resnaisovom briljantnom i uspješnom filmu Muriel (1963), za koji je primila nagradu za najbolju glumicu u Veneciji te iste godine. Iako naizgled manje složen nego zagonetni prethodnik, film se bavi sjećanjima, nestabilnim vezama, prošlošću i sadašnjošću, i imao je bogatu filmsku muziku. Montaža je vrhunska i postoji duplo više rezova, kao u konvencionalnom filmu te dužine.
IC 603
IC 603 (također poznat kao MCG -1-26-41 i PGC 30166) je spiralna galaksija koja je udaljena oko 248 miliona sg od Zemlje i nalazi se u sazviježđu Sekstant. Najveći prečnik je 1,30 (94 hiljade sg) a najmanji 0,9 uglovnih minuta (65 hiljada sg). Prvo otkriće je napravio Stephane Javelle 4. maja 1893. godine.
Ekatarina Velika
Neko nas posmatra i raspad grupe
U tom periodu Milan i Margita su povremeno nastupali po klubovima, radeći neobavezne unplugged svirke na kojima su im se priključivali gitarist Nebojša Antonijević i jazz muzičari. Početkom 1994. Milan je na poziv starog saradnika Mitra Subotića otputovao u Brazil. Pristupili su realizaciji muzike koju su još 1985. godine započeli sa gitaristom Goranom Vejvodom kada su održali nekoliko koncerata pod nazivom "Dah anđela". U saradnji sa brazilskim muzičarima: Joao Parahyba, udaraljke, Fabio Golfetti, gitara, Taciana Barros, te Marize i Madalene, koje su pevale prateće vokale, snimili su CD "Angel's Breath". Subotić je bio zadužen za produkciju i klavijature, a Milan je svirao gitaru, trubu i pjevao. Pjesmesu bazirane na latino-ritmu i etno zvucima. Taj materijal Milan je okarakterisao kao "psihodelični samba rok sa balkanskim uticajima”.
Naslijeđe
Ekatarina Velika se smatra jednim od vrhunskih i najutjecajnijih bendova bivše jugoslavenske rok scene. Od bendova na koje je Ekatarina Velika uvelike utjecala, daleko najznačajniji je Van Gogh, koji se uzdigao do statusa jednog od najpopularnijih rok bendova u Srbiji u drugoj polovici 1990-ih. Rad benda pohvalile su i jugoslavenske rok ikone poput Ramba Amadeusa i Dade Topića.
Džin-tonik
Historija
Tonik sadrži kinin, koji se koristi za sprečavanje malarije. Tonik koji je korišten protiv malarije u 18. vijeku je bio prilično gorak, pa je dodan džin da bude ukusniji.
SK Sturm Graz
SK Sturm Graz (zvanično:Sportklub Puntigamer Sturm Graz) nogometni je klub iz Graza. Klub je osnovan 1909. Svoje utakmice od 1997. igra na gradskom stadionu Merkur Arena, u okrugu Liebenau. Glavni sponzor Sturma je od 1996. godine austrijska pivara Puntigamer.
Carigradski sporazum (1562)
Pozadina
Nakon pregovora delegacije ambasade koju je Ferdinand poslao u Istanbul u novembru 1545. godine, došlo je do primirja između dvije države koje je trajalo 18 mjeseci. Dana 19. juna 1547. godine potpisan je sporazum sa Nadvojvodstvom Austrije, koji je važio pet godina. U sporazum je uključeno i Sveto Rimsko Carstvo. Sporazumom, koji je prvi pisani sporazum između dvije države, austrijski nadvojvoda Ferdinand I i car Svetog Rimskog Carstva Karlo V priznali su dominaciju Osmanlijskog Carstva nad Mađarskom i godišnje plaćali danak od 30.000 zlatnika Osmanlijskom Carstvu za ugarske zemlje koje su držale dinastija Habsburg. Također, prema sporazumu, obavezali su se da nijedna strana neće napadati drugu. S druge strane, Izabela Jagelonska je sa sinom poslana u Lipovu i njoj je data uprava nad Erdelom. György Martinuzzi, staratelj ugarskog kralja Ivana Zapolje, izabran je za regenta od strane skupštine, sklopio je tajni sporazum između Ferdinanda i Izabelinih ljudi 1549. godine. Sporazumom kojim je priznat za vladara Erdela počeo je raditi prema austrijskom protektoratu Erdel. Sporazum je prekršen kada su austrijski vojnici napali Erdel, dio Osmanlijskog Carstva. Sulejman je naredio beglerbegovima Budima i vojvodama Vlaške i Moldavije da se odupru napadu na Erdel. Mehmed-paša Sokolović, je nakon ovoga poslan u Erdel; Beče (današnji Bečej), Bečkerek (današnji Zrenjanin), zauzeli su dvanaest dvoraca pored Čanada, ponovo zauzeli Lipovu i vratili se nakon što je opsada Temišvara propala. S druge strane, Lipova, koja je bila okružena austrijskim snagama, je nakon nekog vremena došla pod suverenitet ove države, Napad na Segedin, koji je bio pod kontrolom Osmanlijskog Carstva, nije uspio. Drugi vezir Kara Ahmed-paša, koga je Sulejman poslao u tu oblast, opsjeo je Temišvar u junu 1552. godine, zajedno sa Mehmed-pašom Sokolovićem, s kojim se sreo u Beogradu. Nakon zauzimanja Temišvara i malih zamkova oko njega, u regiji je uspostavljena provincija Temišvar. S druge strane, Budimski beglerbeg Hadim Ali-paša je zauzeo Dregely i Sečen, porazio austrijske snage u bici kod Palasta, pridružio se Kara Ahmed-paši nakon što je zauzeo Filjakovo i Solnok nakon opsade, a naknadna opsada Egera je bila neuspješna.
Neki to vole vruće
Radnja
Joe i Jerry postaju zaljubljeni u Sugar i natječu se za nju naklonost ali su primorani da zadrže svoj lažni identitet. Sugar im se povjerava da je se zaklela da se više nikada neće petljati sa muškim saksofonistima, koji su joj u prošlosti slomili srce i ostavili je da pati. Ona se bacila na pronalaženje divnog milionera na Floridi. Iako je zabranjeno da se opijaju i zabavljaju u vlaku, Josephine i Daphne postaju intimni prijatelji sa Sugar, i moraju da uvijek imaju na umu da oni trebaju da budu djevojke i da ne mogu da se udvaraju Sugar.
Pozorište
Drama
Nekada doživljavano žanrom poezije, dramsko pozorište je bilo u suprotnosti sa epskim i lirskim modusima još od Aristotelove Poetike (oko 335. godine p.n.e.). Upotreba riječi "drama" u užem smislu za označavanje određene vrste predstave datira iz 19. stoljeća. Drama se u tom smislu odnosi na predstavu koja nije ni komedija ni tragedija – na primjer, Zolina Tereza Rakin (1873) ili Čehovljev Ivanov (1887). U staroj Grčkoj, međutim, riječ drama je obuhvatala sve pozorišne predstave, tragične, komične ili bilo šta između.
Svjetsko prvenstvo u rukometu 1964.
mini|Poster Svjetsko prvenstvo u rukometu 1964. održano je u Čehoslovačkoj od 6. do 15. marta. Svjetskim prvacima postali su Rumuni koji su u finalu savladali izabranu reprezentaciju Švedske.
Goveđari
Historija
Do teritorijalne reorganizacije u Hrvatskoj nalazili su se u sastavu stare općine Dubrovnik.
NGC 1108
Najbliži NGC/IC objekti
Sljedeći spisak sadrži deset najbližih NGC/IC objekata.
Mojito
Historija
Popularnosti ovog koktela doprinijeo je pisac Ernest Hemingway, koji je bio stalni posjetilac barova u Havani.
Cionizam
Historija
Već ranije, 1902. godine tadašnji britanski ministar kolonija Džozef Čemberlejn je Herzlu predložio Egipat, tada u sastavu Osmanlijskog Carstva, kao mjesto za naseljavanje jevreja. Tačna lokacija je bio grad Al-Ariš na sjevernom dijelu poluotoka Sinaja. Međutim, egipatska vlada se povukla iz tog projekta zbog nemogućnosti navodnjavanja tog područja vodom iz rijeke Nil. Postoje i mišljenja da je ipak Porta vršila pritisak na lokalnu vladu.
Korita (Mljet)
Stanovništvo
Na popisu stanovništva 2021. godine, Korita su imala 52 stanovnika.
Cionizam
Historija
Rad organizacije se definitivno okreće stvaranju države na prostoru Palestine. 1917. godine se izdaje Balfourova deklaracija kojom vlada Velike Britanije daje bezrezervnu i bezuslovnu pomoć stvaranju države za sve jevreje na prostoru Palestine. Stvara se cionistička vojska koja će pomagati britansku koja je dobila mandat nad Palestinom 1922. godine odlukom Lige naroda:
Alkil
thumb|Izopropil grupa mini|300px|Metil grupa
Nomenklatura
Alkili formiraju homologne  serije. Najjednostavnije serije imaju opću formulu CnH2n+1. Alkili uključuju metil, CH3· (imenovan po metanu), etil (C2H5·), propil (C3H7·), butil (C4H9·), pentil (C5H11·), itd. Alkil grupe koje sadrže jedan prsten imaju formulu CnH2n−1, tj ciklopropilsku i cikloheksilsku. Imenovanje se preuzima iz IUPAC nomenklatura:
Microsoft Word
Word za Mac
Word 2004 je izdat u maju 2004. godine. Sadržavao je novi Notebook Layout prikaz za pisanje napomena bilo kucanjem, bilo govorom. Ostale mogućnosti, poput praćenja izmjena, napravljene su više sličnima sa Officeom za Windows.
Word 2011, izdat u oktobru 2010, zamijenio je Elements Gallery u korist Ribbon korisničkog interfejsa koji je dosta sličniji Officeu za Windows, i uključuje način punog prikaza koji dopušta korisnicima da se usredotoče na čitanje i pisanje dokumenata i podršku za Office Web Apps.
Formati treće strane
U februaru 2007. godine, Sun je izdao početnu verziju svog ODF dodatka za Microsoft Office. Verzija 1.0 je izdata u julu 2007. godine.
Prednosti i mane
Između ostalog, Word sadrži ugrađenu provjeru pravopisa, thesaurus, rječnik, te alate za manipulaciju i izmjenu teksta. Slijede neki od aspekata iz skupa funkcija.
Robertsov sindrom
Liječenje i prognoza
Većina djece s Robertsovim sindromom je mrtvorođena ili umire u vrlo ranoj fazi nakon rođenja. Međutim, poznati su i slučajevi u kojima su se pogođena djeca psihički normalno razvijala. Liječenje pacijenata vrlo je različito i pojedinačno, a u osnovi svodi se na korektivne mjere iz širokog spektra medicinskih područja u cilju poboljšanja kvaliteta života. Mjere uključuju, između ostalog, hirurške intervencije kozmetičkog i rekonstruktivnog tipa; naprimjer u slučaju rascjepa usne i nepca, izvode se rane ručne hirurške korekcije kojima se podstiče razvoj zahvaćenih tkiva. Srčane greške i disfunkcija bubrega liječe se simptomatski.
NGC 1109
NGC 1109 (također poznat kao IC 1846, MCG 2-8-6, PGC 10573 i UGC 2265) je kompaktna galaksija koja je udaljena oko 409 miliona sg od Zemlje i nalazi se u sazviježđu Ovan. Najveći prečnik je 0,60 (71 hiljada sg) a najmanji 0,5 uglovnih minuta (60 hiljada sg). Prvo otkriće je napravio Albert Marth 2. decembra 1863. godine.
Bergisel (skakaonica)
Prva takmičenja na njoj održana su 1920-ih, kad je korištena jednostavna drvna konstrukcija. Velika skakaonica izgrađena je 1930, a obnovljena je prije ZOI 1964. kako bi bila spremna za takmičenje na velikoj skakaonici. 12 godina kasnije ponovo je bila domaćin iste discipline. Sadašnji oblik dobila je 2003, a dizajnirala ju je britansko-iračka arhitektica Zaha Hadid.
Savez pionira Jugoslavije
Prijem novih članova obavljan je u prvom razredu, tokom svečanosti za Dan republike. Tog dana đaci su davali „pionirsku zakletvu“ i dobijali su uniformu pionira: plavu kapu „titovku“ sa crvenom petokrakom, bijelu košulju sa crvenom maramom i plave kratke hlačice.
Zlatko Topčić
Biografija
Topčić je član Društva pisaca Bosne i Hercegovine, P.E.N. Centra Bosne i Hercegovine, Udruženja filmskih radnika u Bosni i Hercegovini, Međunarodne asocijacije scenarista, Američke asocijacije scenarista, Concordia organizacije u New Yorku i Kraljevskog instituta za međunarodne poslove u Londonu (Chatham House).
Elias Canetti
Godine 1984. dobio je Nobelovu nagradu za književnost.
Plava voda u Travniku
Prostor je nekad obilovao mlinovima, vodenicama i drvenim stupama, koje su tucale hrastovu koru potrebnu za štovljenje kože u brojnim travničkim kožarama. Akumulaciono jezero i hidroelektrana su ovdje proizvodili prvu struju za Travnik.
Zemlja (planeta)
Atmosfera Zemlje sastoji se uglavnom od dušika i kisika. Staklenički plinovi u atmosferi poput ugljik-dioksida (CO2) zadržavaju dio Sunčeve energije blizu površine. Vodena para je široko prisutna u atmosferi i tvori oblake koji pokrivaju većinu planeta. Tropska područja primaju više sunčeve energije nego polarna područja koja se redistribuira cirkulacijom atmosfere i okeana. Klima regije ovisi o geografskoj širini, ali i nadmorskoj visini i blizini okeana. U većini područja javljaju se teški vremenski uvjeti, poput tropskih ciklona, grmljavinskih oluja i toplinskih valova, koji uvelike utječu na život.
Salvatore Quasimodo
1959. godine dobio je Nobelovu nagradu za književnost. Umro je u Napulju 1968. godine.
Zemlja (planeta)
Atmosfera
Prelazna područja između slojeva atmosfere su tropopauza, stratopauza i mezopauza.
Ministarstvo komunikacija i prometa Bosne i Hercegovine
Nadležnosti
Ministarstvo komunikacija i prometa Bosne i Hercegovine je nadležno za politiku i regulisanje zajedničkih i međunarodnih komunikacionih uređaja, međunarodni i međuentitetski promet i infrastrukturu, za pripremanje ugovora, sporazuma i drugih akata iz oblasti međunarodnog i međuentitetskog komunikacija i prometa, odnose sa međunarodnim organizacijama iz oblasti komunikacija i prometa, pripremu i izradu strateških i planskih dokumenata iz oblasti međunarodnih i međuentitetskih komunikacija, prometa, infrastrukture i informacionih tehnologija, za poslove kontrole neometanog saobraćaja u međunarodnom prometu, te za civilno zrakoplovstvo i nadzor zračnog prometa.
Okuklje
mini|280px|Okuklje, lučica Okuklje je naseljeno mjesto u sastavu općine Mljet, na ostrvu Mljetu, Dubrovačko-neretvanska županija, Republika Hrvatska.
Imperfekt
Imperfekt pomoćnih glagola
Imperfekt pomoćnih glagola biti i htjeti:
NGC 3899
Najbliži NGC/IC objekti
Sljedeći spisak sadrži deset najbližih NGC/IC objekata.
Lotlorijen
U J. R. R. Tolkienovom legendarijumu, Lothlórien je najljepše šumsko kraljevstvo Vilenjaka koji su ostali u Srednjoj Zemlji tokom Trećeg Doba.
Vanjski linkovi
Regionen und Orte in Tolkiens Welt Geographia Legendarii Tolkien
Zoofilija (botanika)
Pregled
Također treba razmisliti i o tome koliko je svaki oprašivač efikasan jer nije dovoljan ako je čest posjetitelj, a nije sposoban uključiti polen.
IC 608
Najbliži NGC/IC objekti
Sljedeći spisak sadrži deset najbližih NGC/IC objekata.
Perfekt
Oblici po rodovima
To je ilustrirano sljedećom tabelom. U prvom je retku svakog polja tablice oblik za muški rod, u drugom za ženski, a u trećem za srednji (samo u 3. licu); u množini se koriste oblici prema pravilima za upotrebu pridjeva:
Matija Mažuranić
Napisao je putopisnu prozu Pogled u Bosnu (1842.), koja u trenutku pojave predstavlja vrhunac hrvatske književne umjetnosti riječi. Putujući 1839. u Bosnu (od Karlovca, Siska i Kostajnice, preko Beograda, pješice i na konju, do Sarajeva, Travnika pa preko Romanije do Zvornika) - Mažuranić je na narodni način, bez ikakvih pobuda sa strane ili literarnih uticaja, kao dobar poznavalac narodnog stvaralaštva, napisao djelo koje se čita i kao pustolovina i kao realistički prikaz doživljenoga i viđenoga. U tom se putopisu isprepleću autorovi pogledi na odnose između Turaka i Bošnjaka, islama i kršćanstva, s opisima običaja i svakodnevnog života, slike vezirskih dvorova paša i aga, ali i narodnih mehana, razmišljanja o svakodnevnici života, smrti i ljubavi. Sve je to opisano živim pripovjedačkim nervom i skladnim narodnim jezikom.
Aida Hadžialić
Trenutno vodi konsultantsku firmu specijaliziranu za globalna pitanja, pod nazivom Nordic West Office, koju je osnovala sa Jormom Ollilom, Risto EJ Penttilä, Kristiinom Helenius i Charles C. Adams Jr. Također je savjetnik u BMW fondaciji.
Istina
Istina se često veže s pojmovima: misao, stvarnost, osobina, pojam, bit, znanje, veza, inteligencija...
Konstruktivistička
Društveni konstruktivizam smatra da je istina konstruisana društvenim procesima, da je historijski i kulturno specifična, i da je djelimično oblikovana kroz borbu za moć unutar zajednice. Konstruktivizam gleda na svo naše znanje kao na "konstruisano", jer ono ne odražava nikakve vanjske "transcendentne" stvarnosti (kao što bi čista teorija korespondencije mogla smatrati). Umjesto toga, percepcije istine se posmatraju da su zavisne od konvencije, ljudske percepcije i društvenog iskustva. Konstruktivisti vjeruju da su reprezentacije fizičke i biološke stvarnosti, uključujući rasu, seksualnost i rod, društveni konstrukti.
Konsenzualna
Među sadašnjim zagovornicima teorije konsenzusa kao korisnog tumačenja koncepta "istine" jeste filozof Jürgen Habermas. Habermas smatra da je istina ono oko čega bi se dogovorili u idealnoj govornoj situaciji. Među trenutnim jakim kritičarima teorije konsenzusa je filozof Nicholas Rescher.
Narodna vjerovanja
U ranoj islamskoj filozofiji, Ibn Sina je definisao istinu u svom djelu Kitab Al-Shifa Knjiga o liječenju, Knjiga I, Poglavlje 8, kao:
NGC 2458
NGC 2458 (također poznat kao MCG 10-12-16 i PGC 22220) je eliptična galaksija koja je udaljena oko 636 miliona sg od Zemlje i nalazi se u sazviježđu Ris. Najveći prečnik je 0,40 (74 hiljade sg) a najmanji 0,3 uglovnih minuta (56 hiljada sg). Prvo otkriće je napravio Bindon Blood Stoney 20. februara 1851. godine.
Entomofilija
Taksonomski rang
Općenito, vrsni, šareni mirisni cvjetovi poput suncokreta, orhideja i roda Buddleja opraštaju se insektima. Jedine entomofilne biljke koje nisu sjemenjače su iz porodice Splachnaceae.
Polače
Stanovništvo
Na popisu stanovništva 2021. godine, Polače su imale 111 stanovnika.
Napomena: ''Iskazuje se od 1981. kao samostalno naselje nastalo izdvajanjem dijela naselja Goveđari. U 1857., 1869., 1921. i 1931. podaci su sadržani u naselju Goveđari.''
Kičma
Kičma je koštani stub izgrađen od pršljenova. Postavljena je u srednjoj liniji zadnje strane vrata i trupa i čini osnovu čitavog skeleta. Zahvaljujući tome, kičma ima statičku, mehaničku i zaštitnu ulogu. Prostire se od baze lobanje do trtične kosti. Unutar kičemenog stuba se nalazi kanal u kome je smještena kičmena moždina sa odgovarajućim omotačima i korjenovima kičmenih živaca.
Pregled
Kičma Vertebrata se općenito nalazi leđno, u manje ili više horizontalnom položaju, a sastoji se od 7 vratnih, 13-18 leđnih, 5-6 slabinskih, 4-5  (sraslih) krstačnih  i 10, 20 ili 25 repnih pršljenova. Kod čovjeka, kičma  ima 33-34 pršljena: 7 vratnih, 12 grudnih, 5 slabinskih, 5 (sraslih) krstačnih (os sacrum) i 4-5 trtičnih, sraslih  u trtičnu kost (os coccygis). Od glave prema karlici, prešljenovi su sve krupniji i jači jer podnose sve veći teret, koji se, preko karlice  prenosi na noge. Vratno i slabinsko područje kičme su blago povijeni, sa lučnim dijelom prema naprijed (fiziološka lordoza), a u grudnom i krstačnom prema nazad (fiziološka kifoza). Ovakav (sigmoidni) oblik kičme je posljedica prilagodbi na bipedalizam, odnosno uspravni hod i držanje. Tako oblikovana kičma ima svojstva svojevrsne opruge jer omogućava amortizaciju pokreta i skokova, odnosno zaštitu moždanih opni od pritiska na izbočine dna lobanje
Steleks
Historija
Inicijatori cijele ideje i osnivači Steleksa su Pavle Blum, Gojko Babić (prvi predsjednik Društva), Mašo Užičanin, Nikolina Milošević, Miro Vego, Zoran Dropulić, Andrija Batrolović, Dunja Uzunović, Mina Pilav, Mirsad Pirić, Pero Boro, Ibrahim Polimac, Emir Sefo i Mustafa Trklja (drugi predsjednik Društva).
Futur prvi
Primjeri futura
Futur prvi glagola raditi:
Iako se zadržava u pisanju, krnji se infinitvni nastavak -t ne izgovara. Glagoli čiji infinitivi završavaju na -ći ne prolaze kroz istu promjenu:
Prezent
U bosanskom jeziku
Prezent ili sadašnje vrijeme u standardnom bosanskom jeziku tvori se od glagolske osnove i nastavaka -em, -jem, -am i -im (to je tradicionalna podjela nastavaka).
Nacionalna škola za civilnu avijaciju
ENAC pruža nekoliko tečajeva osposobljavanja orijentiranih na područje civilne zrakoplovnosti i posebno na aktivnosti u zračnom prometu: aviokompanije, aerodromi, proizvođači opreme, zrakoplovstvo i svemirska gradnja, francuska i međunarodna uprava i organizacije civilnog zrakoplovstva. Škola nudi oko 25 različitih programa obuke, uključujući obuku inženjera, kontrolora vazdušnog saobraćaja, pilota aviokompanije, menadžera, viših tehničara i instruktora vazduhoplova.
Diyarbakır (pokrajina)
Historija
Većinu stanovništva u provinciji čine Kurdi.
Nusrat Fateh Ali Khan
Nusrat Fateh Ali Khan (urdu نصرت فتح علی خان) (punjabi jezik ਨੁਸਰਤ ਫਤਹਿ ਅਲੀ ਖ਼ਾਨ), rođen 13. oktobra, 1948. – umro 16. augusta, 1997), je bio umjetnik i muzičar iz Pendžaba, Pakistan, prvenstveno pjevač Qawwalija, duhovne muzike Sufija, članova mističke tradicije Islama. Time ga je uvrstio na svoju listu azijskih heroja u 2006. godini. Često je označavan kao najveći pjevač Pakistana, svih vremena.
Francuski buldog
Osobine
mini Francuski buldog svojim izgledom ostavlja utisak aktivnog i inteligentnog psa. Njegova struktura je mala do srednja, kompaktna, sa teškim kostima i izraženim mišićima. Težina ne smije da bude ispod 8 niti više od 14 kg. Mužjaci su u prosjeku teži od ženki za 2 kg. Visina se kreće oko 30-35 cm. Francuski buldog je snažan pas s obzirom na svoju malu veličinu, nizak, glatke dlake, sa kratkim licem i kratkom njuškom, kratkim lagano zaobljenim vratom, bez podbratka, prćastim nosom, uspravnim ušima i prirodno kratkim repom. Ova pasmina dolazi u raznim bojama i uzorcima dlake. Prihvatljive boje po standardima su: prošarani i bijeli, i sve boje osim tih uzrokuju diskvalifikaciju. Diskvalifikacone boje po sadašnjem FCI standardu su crna, mišja siva i smeđa. Društven je pas, živahan, okretan i uvijek raspoložen za igru. Tih pas koji ne laje mnogo. Posebno je privržen svom vlasniku i djeci.
Kalifornijski univerzitet (Los Angeles)
Također, UCLA je rangirala Međunarodna naučna fondacija (National Science Foundation) kao javno naučni univerzitet broj 1 u SAD-u (po iznosu istraživačkih troškova) i kao drugi najkvalitetniji univerzitet od svih javnih i privatnih univerziteta u SAD-u, odmah poslije "univerziteta John Hopkings".
Vilajet Erzurum
mini|desno Vilajet Erzurum bio je jedan od šest armenskih vilajeta provincija u sastavu Osmanlijskog Carstva.
Osnovan je u 16. stoljeću, nakon što su Osmanlije osvojile Zapadnu Armeniju, i njegove granice nisu se mijenjale sve do 20. stoljeća. Početkom 20. stoljeća, površina vilajet aje bila otprilike 50.000 km2. Provincija je imala dva sandžaka, 23 distrikta i 154 poddistrikta, kao i 2.866 (ili 2.663) naselja.
Prožurska Luka
mini|280px|Prožurska Luka i ostrva Planjak i Borovac Prožurska Luka je naseljeno mjesto u sastavu općine Mljet, na ostrvu Mljetu, Dubrovačko-neretvanska županija, Republika Hrvatska.
Lisice (Ljubuški)
Lisice je naseljeno mjesto u sastavu gradu Ljubuškom, FBiH, Bosna i Hercegovina.
Modernizam
Modernizam je kulturni pokret koji generalno uključuje progresivnu umjetnost i arhitekturu, muziku, književnost i dizajn i javio se u decenijama koje su prethodile 1914. Modernizam se javio kao bunt umjetnika i dizajnera protiv akademske tradicije kasnog 19. vijeka, i koje je prihvatio nove ekonomske, političke i socijalne aspekte dolazećeg modernog doba.
Izgubljeni (Točak vremena)
Izgubljeni su imaginarna organizacija iz svijeta epske fantastike Točak vremena. Izgubljeni su bili trinaest najmoćnijih Aes Sedai u Dobu legendi. Oni su za vrijeme Rata moći prešli na stranu Mračnog. Razlozi zbog kojih su uradili ovo bili su raznovrsni: od želje za osvetom, do nade za vječnim životom, pa do žudnje za moći. Bilo ih je trinaest, a ovo su njihova imena:
NGC 3902
NGC 3902 (također poznat kao IRAS 11467+2623, MCG 4-28-55, PGC 36923 i UGC 6790) je prečkasta spiralna galaksija koja je udaljena oko 165 miliona sg od Zemlje i nalazi se u sazviježđu Lav. Najveći prečnik je 1,60 (77 hiljada sg) a najmanji 1,3 uglovnih minuta (63 hiljade sg). Prvo otkriće je napravio John Frederick William Herschel 6. aprila 1785. godine.
Vittorio Miele
Biografija
Vittorio Miele je rođen u Cassinu (Italija) 1926. god. preživjevši tragediju Drugog svjetskog rata, gdje su u bici za Monte Cassino poginuli njegov otac i mala sestra. Njegova majka je umrla kasnije zbog zadobijenih rana. Vittorio Miele je preživio i otišao u sjevernu Italiju. Godine 1958. učestvovao je na Nacionalnoj umjetničkoj izložbi u Mantovi. 1966. godine je imao prvu samostalnu izložbu u gradu Frosinoneu. Nakon toga je u Francuskoj sa svojom slikom Il Dollore osvojio drugu nagradu na Međunarodnoj slikarskoj izložbi u mjestu Piervert. Sa slikom Case di Ciociaria bio je dobitnik prve nagrade na izložbi "Figurative Arts Province" u Rimu. Na poziv vlasti u Republici San Marino u julu 1971. godine održao je samostalnu izložbu kojoj su prisustvovale hiljade posjetilaca. Godine 1972. neke od njegovih slika izabrane su da budu na izložbi u umjetničkoj galeriji "2000" u gradu Tokiju zajedno sa djelima slikara kao što su: Giorgio de Chirico, Massimo Campigli, Franco Gentilini i El Greco. To je bila jedina galerija specijalizovana za predstavljanje i popularizaciju moderne umjetnosti. Naredne godine se predstavio i u Arts Pavillonu u Sarajevu sa svojim slikama L'ultimo Gradino i Passagio Ciociaro. Prvi put je imao izložbu svojih slika u Sjevernoj Americi 1974. godine. Kanadska televizija i novinari su predstavili njegove izložbe slika u svim većim gradovima te zemlje. U oktobru iste godine sa velikim uspjehom je izložio više od stotinu svojih djela u izložbenom kompleksu Place Bonaventure u Montrealu. U novembru je imao samostalnu izložbu u Hotelu Hilton u Torontu, a zajedno sa ostalim savremenim umjetnicima je u istom gradu izlagao u Galeriji lijepih umjetnosti. Tokom dvomjesečnog boravka u Kanadi Vittorio Miele je vrijedno radio na svojim novim djelima, pa čak i na otvorenom pokušavajući da dočara oštru klimu.
Sedrenik
Položaj
Naselje je smješteno u sjeveroistočnom dijelu grada Sarajeva. Tokom rata u BiH i opsade Sarajeva nalazilo se na prvim linijama borbenih dejstava. Sjeverno od Sedrenika se proteže pojas zelenila, uglavnom četinarske šume, te neka od sarajevskih izletišta: Barice, Čavljak, Bukovik.
Saplunara
mini|280px|Saplunara, pješčana uvala Saplunara je naseljeno mjesto u sastavu općine Mljet, na ostrvu Mljetu, Dubrovačko-neretvanska županija, Republika Hrvatska.
Informacija
Koncept informacija je poruka ima različita značenja u različitim kontekstima. Tako je koncept informacija postao usko vezan za pojmove ograničenje, komunikacija, kontrola, podatak, forma, edukacija, znanje, značenje, razumijevanje, stimulacija, obrazac, percepcija, reprezentacija kao i entropija.
Cikla
Cikla (lat. Beta vulgaris) ili Cvekla je povrće crvene boje koje se koristi u kulinarstvu i prehrani. Njeno bogatstvo mineralima, ugljikohidratima, mastima i bjelančevinama čini je zdravom ali i čestom prehrambenom namirnicom. Također je i bogata vitaminom B12, a u sebi ima i male količine kobalta. Pozitivno djeluje kod slabokrvnih osoba i djece.
FK Olimpik Sarajevo
Prvi koraci
Ramiz Krilašević, Šefkija i Edhem Okerić, Mustafa Ruvić, Suad Osmanagić, Sakib Trtić su od početka, bili uz klub i pomogli da se organizuju rekviziti i oprema za treniranje. Ekipa je s trenerom Slobodanom Rajevićom počela sa treninzima. Za ekipu su tada nastupali Kolar, Demirović, Subašić, Sužnjević, Ahmetagić, Muhović, Toromanović, Memišević, Tozo, Ćurt, Babić, Dogan, Salman, Smajović.
Svastika
mini|200px|Dekorativna hinduistička svastika Svastika ili kukasti krst (iz sanskrita - objekat koji donosi sreću) je simbol oblika jednostranog krsta sa savijenim krakovima pod pravim uglovima okrenutim na desnu ili lijevu stranu. Arheološki dokazi ukrasa u obliku svastike datiraju još iz neolitika. Svastika kao simbol kroz historiju se javljala u brojnim kulturama širom svijeta. U modernom svijetu najčešće se koristi u indijskoj kulturi kao geometrijski motiv ili religiozni simbol u istočnim religijama kao što su hinduizam, budizam i jainizam.
Kotlovina (film)
Kritike
Kritike su većinom bile pohvalne. Mladen Šagovac je u recenziji napisao: Univerzalan prikaz gotovo svake hrvatske porodice u Radićevom filmu "Kotlovina" je nešto najiskrenije što je u posljednjih nekoliko godina ponuđeno hrvatskoj filmskoj publici..
Barad-dûr
Vanjski linkovi
Regionen und Orte in Tolkiens Welt Geographia Legendarii Tolkien Platser i Tolkiens värld
Salijski zakonik
U procesu feudalizacije i snalaženja franacke države doslo je do izvjesni modifikacija u franackom pravu, a samim tim i u Salijskom zakoniku. Franacki kraljevi donose određene edikte, norme i propise koji se usvajaju kao zakoni. Određen broj takvih pravnih akata sačinjen je u svrhu regulisanja različitih pravnih koji nisu našli svoje uporište u dotadašnjim zakonima. Ti, tzv. Kraljevski zakoni, su imali samo temporalnu ulogu do pojave određenih zakonskih propisa u sastavu regularnog (postojećeg) prava koji bi riješili iste na adekvatan način. Kao što je vec navedeno, Salijski zakonik se u najvećem broju svojih članova bavi krivičnim pravom, koje u svom osnovnom konceptu sadržava niz relikata iz rodovsko-plemenskog društva. Krvna osveta, odnosno sistem kompozicije predviđena je u nizu članova Salijskog zakonika. Visina kompozicije odredjena je prema vrsti delikta, društvenoj pripadnosti i statusu prekršitelja zakona pa i samom mjestu počinjenja nedjela. Krivični delikti se prema Salijskom zakoniku dijele na delikte protiv države, sudstva, ličnosti imovine, porodice i polonog morala. Ovaj rad ce se u najvećem stepenu odnositi na propise unutar zakona koji se tiču odredaba o deliktima protiv ličnosti i imovini, sa oderđenim subordinatama istog.
Važno je istaći da je krivično pravo unutar Ralijskog zakonika, pod utjecaj Rimskog zakona, razvilo čitav niz novih pojmovnih pravnih izraza, koji jos dovoljno nisu iznijansirani u shvatanju dotadašnjeg pravnog poretka franačke države, a ticali su se stepen odgovornosti za nedjela u shvatanju predumišljaja, nehata, pokušaja i sl. U pogledu sistema kažnjavanja najčesće je primjenjivana novčana kazna za prekršitelje, u nekim slučajevima kazne u naturi, a u nešto gorim slučajevima se pojavljuju i tjelesne, poput sakaćenja, smrtne kazne, stavljanja van zakona te progonstvo.
Nasljeđivanje prema Salijskom zakoniku
Pri određivanju nasljednika (afatomiji) treba zhtijevati da satnik odredi ročište. Na tom ročištu treba da se pojave sa štitom, i sa tri čovjeka posrtave tri pravna zahtijeva. Poslije toga izabraće čovjeka sa kojim nisu u srodstvu, kome će baciti grančicu u krilo;onome u čije je krilo bačena grančica treba reći kolika je imovina, koliko hoće ili kome hoće da ostavi cijelu svoju imovinu. Zatim ono u čije je krilo bačena grančica treba da se nastani u kući onoga koji ju je bacio. poslije će pozvati tri ili više gostiju i rasolagaće sa onoliko imovine koliko mu je povjereno.
Zjenica svijeta
Zjenica svijeta ( je fantastični roman američkog pisca Roberta Jordana, prva knjiga serije Točak vremena. Objavio ju je Tor Books 15. januara 1990. Neskraćenu audio-knjigu čitaju Michael Kramer i Kate Reading. Po prvom objavljivanju, Zjenica svijeta sastojala se od jednog prologa i 53 poglavlja, s dodatnim prologom koji je autor dodao prilikom reizdanja. Knjiga je bila kritički i komercijalno uspješna. Kritičari su hvalili ton, teme i sličnost sa Gospodarom prstenova (iako su ga neki kritikovali zbog toga).
Patologija
Jedina metoda otkrivanja uzroka smrti u počecima je bila autopsija, koja je u srednjevjekovnom dobu bila strogo zabranjena od strane Crkve. Tek polovinom XVIII vijeka se pojavljuju prvi radovi na temu izolovanih organa i njihovih disfunkcija uzrokavanih bolestima. Nešto kasnije, njemački patolog Rudolf Virchow svojim aforizmom "omnis cellula ex cellula" postavlja novu teoriju, po kojoj se uzrok raznih oboljenja nalazi nešto dublje, u osnovnim jedinicama organizma - ćelijama.
NGC 1115
Najbliži NGC/IC objekti
Sljedeći spisak sadrži deset najbližih NGC/IC objekata.
Zlata Maleš
Muzičku akademiju je završila u Sarajevu u klasi prof. Matusje Blum 1977. god., a zatim se kao stipendista francuske vlade, usavršavala u Parizu kod poznatog pijaniste i prof. Pjera Sankana. Po završetku studija, do 1991 godine je solistički aktivna u okviru Udruženja muzičkih umjetnika BiH i Srbije. Ipak, najveću energiju usmerava u pedagoški rad i kao profesor klavira postiže izuzetne rezultate.
Od 34 diplomaca, 30 diplomaca je nastavilo studij muzike a mnogi su već uspešni izvođači i pedagozi.
Pismo (jezik)
Opšti atributi sistema pisanja mogu se mogu staviti u široke kategorije kao što su alfabeti, slogovna pisma, ili logografi. Svaki dati sistem može imati atribute više od jedne kategorije. U alfabetskoj kategoriji, postoji standardni set slova (osnovnih pisanih simbola ili grafema) za suglasnike i samoglasnike koji kodiraju po osnovi opšteg principa da slova (ili parovi / grupe slova) predstavljaju govorne zvukove. U slogovnom pismu, svaki simbol korelira sa slogom ili morom. U logografiji, svaki znak predstavlja riječ, morfemu, ili druge semantičke jedinice. Druge kategorije obuhvataju ebdžed, koji se razlikuju od alfabeta po tome što samoglasnici nisu označeni i abugide ili azbučnoslogovno pismo, u kome svaki znak predstavlja suglasnik–samoglasnik par.
Osnovne odlike
Pismo je sredstvo prostorne i vremenske komunikacije. U širem smislu to je svaki sistem vidljivih oblika (slika, simbola, znakova i njihovih kombinacija) namjerno proizvedenih u svrhu memorisanja i obavještavanja; u užem smislu, sistem znakova koji predstavljaju određene elemente govornog jezika: pojedine riječi, slogove ili glasove. Razlikujemo nekoliko vrsta pisama:
Karolinška miniskula
Poslije propasti Rimskog carstva od poluuncijale nastaju brojna pisma.
Humanistička miniskula
U 14. stoljeću humanizam se suprotstavlja feudalno - crkvenoj ideologiji. Okreću se antici i smatrajući da je karolina antičkog porijekla, prihvataju je i zovu „antičko pismo“, littera antiqua, što je dovelo do naziva antikva (što je bilo pogrešno).
Renesansna antikva
Razvila se iz humanističke miniskule (a ova iz karoline). Pojavljuje se 1465. godine na otiscima štampara Eveinheima i Panarza iz svešteničkog kompleksa Subiako nadomak Rima.
Dalmatinsko svemirsko ljeto
Dalmatinsko Svemirsko Ljeto je zajednički naziv za niz događaja i manifestacija vezanih uz astronomiju i nauke o Svemiru koji su se odvijali u avgustu 2007. u Splitu u okolini. Oni su objedinjeni nazivom "Dalmatinsko svemirsko ljeto 2007".
.tn
.tn je najviši Internet domen za Republiku Tunis. Agencija za internet je zadužena za ovu domenu.
IC 2267
IC 2267 (također poznat kao MCG 4-20-16, PGC 23266 i UGC 4315) je prečkasta spiralna galaksija koja je udaljena oko 96 miliona sg od Zemlje i nalazi se u sazviježđu Rak. Najveći prečnik je 2,10 (58 hiljada sg) a najmanji 0,3 uglovnih minuta (8 hiljada sg). Prvo otkriće je napravio Charles Joseph Etienne Wolf 9. januara 1901. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Brečići
Stanovništvo
Napomena: ''Iskazuje se od 1991. kao samostalno naselje nastalo izdvajanjem dijela naselja Dubrave. Brečići su također bili samostalno naselje 1900., 1910. i 1948. U 1857., 1869., 1921. i 1931. podaci su sadržani u naselju Pozla Gora. Od 1981. bez stanovnika.''
Anđeli i demoni
Pozadina
Roman sadrži nekoliko stvarnih ambigrama koje je kreirao tipograf John Langdon. Osim ambigrama u dizajnu Anđela i demona i Illuminata, naslov knjige (u originalnom izdanju) također je ustvari ambigram predstavljen kako na naslovnoj strani tako i unutrašnjosti knjige. Osim toga, knjiga sadrži i ambigrame riječi Zemlja, Zrak, Vatra i Voda, što je poslužilo kako bi se privukla pažnja javnosti na umjetnost ambigrama. Illuminati Diamond pomenut u knjizi je također ambigram četiri elementa koji su postavljeni u obliku dijamanta.
Radnja
Kanister je u stvari bio hermetički zatvorena nanokompozitna školjka sa elektromagnetom na svakom kraju, i ima za cilj da da suspenduje antimateriju na bezbjednu udaljenost od zidova kanistera. Uključen je na postolje koje puni elektromagnete. U slučaju da se kanister skine sa postolja, on posjeduje i dodatnu bateriju koja će ga puniti narednih 24h, sve dok se ne isprazni. Tada antimaterija pada na dno i dolazi do njenog reagovanja sa materijom.
George Mikan
Karijera
Protivničke ekipe zadržavale su loptu u svom posjedu bez želje za postizanjem poena samo da bi spriječili Mikana da dođe u njen posjed. U jednoj takvoj utakmici postignut je rekord lige; najmanji broj postignutih poena na jednoj utakmici (Lakersi su 1950. izgubili rezultatom 19-18 od Fort Wayne Pistonsa). Četiri godine poslije liga je ograničila napad na 24 sekunde.
Penzionisanje
Umro je 1. juna 2005. u Scottsdaleu, u 80. godini. Njegova porodica prihvatila je ponudu Shaquillea O'Neala da plati troškove sahrane.
Nenad Starovlah
Nenad Starovlah (Sarajevo, 29. juli 1955.) je bosanskohercegovački bivši profesionalni nogometaš i trener. Nastupao je za Željezničar i nogometnu reprezentaciju Jugoslavije.
OpenAI
OpenAI je istraživačka laboratorija za umjetnu inteligenciju koja se sastoji od profitne korporacije OpenAI LP i njene matične kompanije, neprofitne OpenAI Inc. Smatra se konkurentom kompaniji DeepMind, i sprovodi istraživanja u oblasti umjetne inteligencije sa navedenim ciljem da promoviše i razvija prijateljsku umjetnu inteligenciju na način koji koristi čovječanstvu u cjelini. Organizaciju su osnovali u San Francisku krajem 2015. Elon Musk, Sam Altman i drugi, koji su zajednički obećali milijardu američkih dolara. Musk je dao ostavku iz odbora u februaru 2018. godine, ali je ostao donator. Godine 2019. OpenAI LP dobio je investiciju od 1 milijarde američkih dolara od Microsofta.
Historija
mini|380x380piksel| Zgrada The Pioneer Building u San Francisku, u kojoj se nalaze kancelarije OpenAI i Neuralink U decembru 2015, Elon Musk, Sam Altman i drugi investitori najavili su osnivanje OpenAI-a i obećali više od 1 milijarde američkih dolara za taj poduhvat. Organizacija je navela da će "slobodno sarađivati" sa drugim institucijama i istraživačima tako što će svoje patente i istraživanja učiniti otvorenim za javnost.
Strategija
U poreskoj godini 2017. OpenAI je potrošio 7,9 miliona dolara, ili četvrtinu svojih funkcionalnih troškova, samo na računarstvo u oblaku. Poređenja radi, ukupni troškovi DeepMinda u 2017. su bili mnogo veći i iznosili su 442 miliona dolara. U ljeto 2018, samo obučavanje botova za video igru Dota 2 zahtijevalo je iznajmljivanje 128.000 procesora i 256 grafičkih procesora na Googleovim serverima na više sedmica.
GPT-3
23. septembra 2020. GPT-3 je licenciran isključivo za Microsoft.
Codex
Pronađeno je nekoliko problema s greškama, nedostacima u dizajnu i sigurnosnim ranjivostima u Codexu.
Paraštitna žlijezda
Histologija
Svaka od paraštitnih žlijezda obavijena je vezivnom čahurom koja ima  pregrade u tkivu žlijezde i prelaze dalje u mrežu retikulinskih vlakana. U žlijezdanom tkivu, razlikuju se glavne  i oksifilne ćelije. Glavne paratiroidne ćelije luče parathormon, a funkcija oksifilnih je nepoznata. Postoje i ćelije koje liče na glavne i oksifilne, vjerojatni prijelazni oblici. U vezivnim djelovima paratireoidne žlijezde nalaze se živci, krvni sudovi i masne ćelije. S odmicanjem životne dobi, žlijezdane ćelije se zamijenjuju masnim.
Mustafa Hilmi Hadžiomerović
Biografija
Osnovno vjersko i opće obrazovanje stekao je u rodnom mjestu. Kraće vrijeme učio je medresu u Prijedoru, a zatim došao u Gazi Husrevbegov hanikah 1833. godine. U Hanikahu u Kuršumliji medresi učio je pred muderisom Mehmed ef. Kučukom, a potom je pohađao predavanja sarajevskog muftije Muhameda Šakir ef. Muidovića i Muhamed ef. Telalagića.
Kao dobar poznavalac šerijatskog prava 1856. postavljen je za sarajevskog muftiju. Iako je obnašao funkciju muftije, Mustafa Hilmi ef. Hadžiomerović nije prekidao muderisku službu, kao što će i kao reisu-l-ulema nastaviti držati predavanja sve do 1888. godine. Vršeći muftijsku službu, izdao je veliki broj fetvi. Okupaciona austro-ugarska uprava u jesen 1882. godine, imenovala ga je za prvog reisu-l-ulemu Islamske zajednice u Bosni i Hercegovini o čemu je Car dekretom donio odluku 17. oktobra 1882. godine, dok je svečano ustoličenje obavljeno u Konaku 15. decembra 1882. godine. Istim dekretom imenovana su i 4 člana Ulema-medžlisa.
Sektor za GIS zavoda za geologiju Federacije Bosne i Hercegovine
Djelatnost
Sektor za geološki informacioni sistem (GIS) kreira i razvija jedinstveni geološki informacioni sistem. Priprema podatke za međunarodni geološki informacioni sistem. Formira i vodi fond stručne dokumentacije o geološkim istraživanjima na području Federacije. Formira naučno-stručnu biblioteku iz oblasti geologije. Pruža informacije i podatke u okviru općeg geoinformacionog sistema korisnicima geoloških istraživanja. Vrši pripremu za štampu geoloških karata, publikacija, informacija i knjiga iz djelatnosti Zavoda i vrši druge poslove iz nadležnosti Sektora.
Muja (aligator)
Mujino porijeklo i prošlost
Jedno vrijeme sa njim je bila i ženka aligatora, ali je jedan od čuvara, 60-tih godina proteklog stoljeća greškom pustio u bazen vrelu vodu i ona je uginula. Dugo vreme nije se znalo je li preživio mužjak ili ženka.
Muja danas
desno|mini|360x360piksel|Info-ploča ispred Mujinog smještaja Muja je u dobrom stanju. Hrani se jednom u nedjelju dana, kada pojede 5-6 kila mesa. Dobija meso s kostima, radi zuba i kalcija koji mu treba. U ljeto boravi vani, u vanjskom bazenu i idealna temperatura vode je 28-31 °C. Tada mu ubrzava metabolizam i on dobro jede. Kada temperatura pada, njegov metabolizam usporava, te tada i slabije jede, što je normalno za reptile.
Mumija
mini|200px|Mumija mini|200px|Mumija Tutmozisa prvog, [[Kairo]] mini|200px|Mumija u arheološkom muzeju u [[Zagrebu]] Mumija je mrtvo ljudsko tijelo čiji su koža i organi sačuvani namjerno ili slučajnim izlaganjem hemikalijama, velikoj hladnoći, vrlo maloj vlažnosti ili nedostatku zraka kad tijelo potone u blatište. Na pokušaje očuvanja ljudskog tijela poslije smrti arheolozi nailaze širom svijeta. Koriste se dva pojma: mumificiranje i balzamiranje, koji upućuju na smole kojima se tijela oblažu.
Blanka Vlašić
Nakon uspješnih rezultata u svijetu seniorske atletike veliki teret očekivanja rezultata od nje na Olimpijskim igrama u Atini 2004. od strane hrvatske javnosti prekinuo je njen niz uspješnih nastupa. Zbog stresa se pojavio nepravilan rad štitnjače, te joj je ona operativno izvađena 2005. Uspješno se vratila skokovima početkom 2006. kad ostvaruje najbolje rezultate svoje karijere (već odranije je bila rekorderka Hrvatske s preskočenih 203 cm na otvorenom). 30. jula 2007. preskočila je 206 cm na atletskom mitingu u Solunu i tako postavila novi lični i hrvatski državni rekord, koji se samo 7 dana poslije ponovo srušila na mitingu u Stockholmu skokom od 207 cm. Na SP-u u Osaki 2. septembra 2007. skokom od 205 cm (iz trećeg pokušaja) postala je svjetska prvakinja. 31. augusta 2009. na mitingu u Zagrebu postavila je svoj novi lični rekord i drugi rezultat svih vremena: 208 cm.
Stadion RCDE
Inauguracija
Espanyol je porazio Liverpool F.C. 3-0 u prvoj utakmici na novom stadionu dana 2. augusta 2009. godine. Golove su postigli Luis García i Ben Sahar. Interesantno, Luis García je postigao svoj gol na strani koja leži u El Pratu, a Ben Sahar je postigao svoj pogodak na strani koja leži u Cornellài.
Tragom mrtve princeze
Tragom mrtve princeze je ljubavno-historijski roman. To je priča o majci Kenize Murad (koja je i autor ove knjige) tj. o princezi Selmi, rođenoj u jednoj palači u Istanbulu. Rijetko se desi da jedna knjiga spoji srce i historiju na jedan tako intiman način.